
D 
urante campaña electoral di 2017, partido MEP di Eve- 
lyn Wever Croes, a tuma e caso di ex Minister Paul Croes 
y e debe nacional di pais Aruba, como e arma politico prin- 
cipal contra gobierno di AVP y esaki a duna resultado cu e 
partido berde a perde 3 asiento. 


Pa eleccion adelanta di 2021, partido MEP a uza otro caso 
hudicial e biaha aki di Parlamentario Benny Sevinger como 
arma principal hunto cu promesa di extende e ayudo finan- 
ciero di FASE contra di AVP loke a duna e partido geel mesun 
9 asiento cu na 2017 y el a forma coalicion actual cu partido 
RAIZ cu a logra dos asiento. 


Eleccion di 2021 a wordo adelanta pa motibo di un inves- 
tigacion cu a inicia contra di Alan Howell di partido POR, pa 
supuesto manipulacion cu fondonan di e fundacion di frac- 
cion di e partido den parlamento. 


Lider di MEP y Prome Minister Wever Croes a considera 
partido AVP e ‘universidad di corupcion’ mirando cu dos ex 
minister di e partido berde tabata wordo acusa di a comete 
actonan contra ley pero sinta den prizon dia di eleccion, 
loke pa hopi tabata mustra un manipulacion di gobierno, 
Benny Sevinger a impresiona tur hende logrando 1614 voto 
personal. 


Na tur ocasion posibel, Prome Minister Wever Croes hunto 
cu lider di RAIZ, a mustra pueblo con halto nan tin integ- 
ridad den gobernacion, a sigura pueblo cu nan gobierno 
ta integro y lo no permiti ningun tipo di bagamunderia cu 
placa di pueblo. 


DISFRAZ 
Den ultimo dianan ta bin resulta cu e lider di MEP a bin 
ta cana c’un disfraz representando integridad, ya cu real- 
mente awor cu e disfraz a cay den seno di su propio gobi- 
erno, Evelyn Wever Croes ta tira su “hendenan” bou di bus, 
purbando den forma dramatico, cu su persona y su partido 
no wordo mira como un gobierno y partido sin integridad. 
Ya caba na luna di Maart di 2021, el a laga su partner den 
gobernacion, Alan Howell cay y a entrega retiro di su gobi- 
erno na gobernador pero algun tempo despues, su ex Vice 
Prome Minister di su prome gabinete, Otmar Oduber, tambe 
tabata wordo investiga relaciona cu diferente actonan 


administrativo castigabel. 


Pa eleccion di 2021, e lider di MEP a dicidi di postula Guilffred 
Besaril riba lista di e partido pa eleccion na luna di Juli mien- 
tras cu ya for di luna di Mei el a ricibi un carta di personal di 
Arubahuis, cu denuncianan serio contra di Besaril. 
Mustrando su afan pa mustra di ta integro, Evelyn a dicidi cu 
apesar di e sospechonan contra di Besaril, a dicidi di nombra 
e persona aki “atrobe” como Minister Plenipotenciario na 
Den Haag. 


Tampoco su “gevoel” y determinacion pa mustra cu su 
gobierno ta integro, Evelyn no a entrega keho na Ministerio 
Publico contra Besaril pero pa un investigacion penal na 
Arubahuis. 
Siman pasa e cashi di glas di integridad di Evelyn y su 
partido MEP, a haya un presion asina inmenso for di paden 
di e cashi aki, te cu el a scheur formalmente y ta a punto di 
rementa for di otro. 


Autoridadnan a haci entrada hudicial na cas di ex Minister 
Chris Romero di MEP, tambe na ex Minister Edison Briesen 
tambe di MEP loke a pone e lider di MEP retira Romero como 
miembro di MEP y a kibra tur acuerdo di trabou cu Briesen 
kende tabata consehero pa su gabinete. 


Evelyn sinembargo no a mustra di ta mucho integro, ora cu 
su gobierno na luna di december, a presenta na Parlamento, 
un concepto di ley pa exonera Edison Briesen di paga un 
suma di caso 2 miyon florin pa un contract cu el a firma den 
nomber di gobierno di MEP, sin cu tabatin fondo disponibel 
pa esaki. 


Poco poco ta keda demostra cu e mascarada di integridad 
di Prome Minister, uza como arma politico, a kita cay y loke 
a keda ta e falsedad di e gobierno di Evelyn Wever Croes, 
mientras cu ainda tin indicacion cu tin mas asuntonan cu tin 
cu wordo investiga den solamente 5 aña di gobernacion di 
gabinete Wever Croes I y II. 


Analisis 


Cash’i glas di integridad di gabinete 
Wever Croes kibra na pida pida 

D 
espues cu siman pasa Corte a condena dos Venezolano 
y un Colombia pa trata di importa 456 kilo di cocaina. 
E biaha’ki a aresta tres Dominicano, na Colombia, prome cu 
nan a sali pa Aruba. E tres Dominicanonan aki a pretende di 
saca mas cu un ton di cocaina di Colombia pa Aruba y Re- 
publica Dominicana. A manda pa un prizon mesora. 
E droga, segun autoridadnan, tabata scondi den un boto 
intercepta den teritorial di Cartagena de Indias. E sospecho- 
sonan a wordo identifica como Antonio Almonte García, Juan 
Ari de la Cruz Tabares y Víctor José Reyes Núñez. 


Na momento cu a bay inspecciona e lancha di lobster “a 
detecta 40 bulto cu tabata sconde 1000 paki di droga 
(cocaina), ademas di otro cosnan necesario pa garantisa 
nabegacion di e nave (fuel),” autoridadnan a bisa. 


Mesora a pone citacion contra nan pa trafico, fabricacion of 
posesion di droga. Apesar di a wordo gara “con las manos 
en la masa”, e acusadonan no a acepta e cargo. 
E cantidad di droga aki su produccion ta costa 2000 dollar 


pa kilo pero na momento cu e yega riba e boto, e tin un balor 
di 4 mil dollar. Pues e balor di e cargamento aki tabatin un 
balor di 4 miyon dollar. 


Den e aña cu ta tras di lomba autoridadnan Colombiano a 
confisca 671 ton di cocaina, un cifra record pa e pais desde 
2010. Kustwacht pa area di Caribe den 2022 a confisca rond 
di 35 mil kilo di cocaina den cooperacion conhuntamente 
cu autoridadnan local di e islanan Hulandes y Guardacosta 
Mericano. 


G 
abinete Wever Croes II, no solamente no tabata cumpli 
cu palabracionnan cu CAft y gobierno Hulandes pa loke 
ta reorganisacion di financia publico pero awor ta bin re- 
sulta cu gobierno tampoco a cumpli cu exigencianan pa in- 
stancianan internacional. Ayera Union Europeo a informa cu 
Aruba ta wordo poni riba e lista shinishi di paisnan cu no a 
cumpliendo cu normanan pa evita manipulacion cu impues- 
to y fuera di Aruba, Corsou tambe a wordo poni riba e lista 
aki. Pa loke ta asina yama “black list” ayera Union Europeo 
a agrega Costa Rica, British Virgin Islands, Mashall Islands y 
tambe Rusia, pa motibo cu nan no a cumpli cu exigencianan 
internacional. 


Segun e informacion ricibi na dos ocasion pa aña e listanan 
aki ta wordo analisa y adopta y tanto Aruba como Corsou a 
compromete nan mes pa adopta nan leynan fiscal y activ- 
idadnan pa asina cumpli cu normanan pa transparencia 
fiscal y sinceridad pero ningun di e gobiernonan di e islanan 


aki, a cumpli cu esaki y ta sigui duna bentaha di impuesto na 
compania- y individuonan. 
Aki tin cu menciona cu lo ta na su luga pa pone man riba e 
informacionnan aki, manera cual ta e compania- y comer- 
ciantenan cu ta wordo beneficia pa gobierno di Aruba y pa 
ki motibo esaki ta tumando luga. 


Na mes momento Union Europeo a duna tanto gobierno di 
Aruba como esun di Corsou, un aña di tempo pa regla e 
asuntonan aki y adapta leynan pa asina cumpli cu exigenci- 
anan stipula pa Union Europeo pa asina nomber di Aruba y 
Corsou wordo kita for di e lista shinishi aki y na mes momento 
evita pa e nomber di Aruba lo bay riba e “blacklist.” 
Pues un biaha mas ta sali na cla cu gobierno di Aruba y ta 
tene su mes na palabracion- y recomendacionnan cu nan 
ta ricibi y e falta di cumplimento aki ta pone cu nomber di 
Aruba ta cay den mal tera den mundo financiero interna- 
cional. 


A gara tres Dominicano den intento 
pa trece un ton di cocaina pa Aruba 


Union Europeo a pone Aruba riba 
lista shinishi di paraiso fiscal 


Diahuebs, 16 Februari 2023 
LOCAL 
4 
AWEMainta 


D 
iaranson mainta, durante conferencia di pren- 
sa di Gobierno di Aruba, Minister di Husticia y 
Asuntonan Social Rocco Tjon, conhuntamente cu 
Korpschef, SPA y AA ICG PB Real Estate VBA a firma 
e “Letter of Intent” (LOI) pa asina adkiri un localidad 
nobo pa Cuerpo Policial situa na Oranjestad. 
A tene cuenta cu diferente aspecto prome cu adkiri e 
localidad nobo, pa asina percura cu esaki por cumpli 
cu e deseonan di Cuerpo Policial y Sindicato. Na 
mes momento a tene cuenta cu diferente aspecto 
di Siguridad, pero mester enfatisa tambe cu a logra 
concretisa esaki lihe, danki na e hecho di bon comu- 
nicacion entre partidonan envolvi. 


Ta asina cu e proceso aki a inicia dia 1 di Februari, 
caminda a tene e prome reunion cu Alto Mando 
tocante e topico aki, consecuentemente for di 
Ministerio a reuni cu Sindicato di Polis di Aruba 
(SPA) riba 3 di februari. Pa dia 9 di februari a obtene 
e programa di rekisitonan cu e localidad nobo lo 
mester cumpli cune y e mesun dia a haya e prome 
oferta di e compania en cuestion. A base di esaki, 
a inicia e prome negociacionnan for di Ministerio y 
asina dia 14 di februari, e proyecto a wordo aproba 
den conseho di minister. Asina por bisa cu dos siman 
despues cu a inicia cu e proceso aki, ya a firma e 
LOI pa asina e trabounan por inicia pa asina Cuerpo 
Policial por tin nan localidad nobo na comienso di 
April. 


Pa loke ta e localidad nobo, a tene cuenta cu dife- 
rente aspecto y deseo di Cuerpo Policial conhunt- 
amente cu Sindicato di Polis, asina por bisa cu 
warda di playa lo muda for di Wilhelminastraat pa 
Paardenbaaistraat 12, cual ta e localidad caminda 
anteriormente tawata e consulado di Venezuela. Pa 
loke ta e edificio nobo, a percura pa esaki ta comple- 
tamente ekipa cu mueblenan nobo, y ta bay renobe 
aun mas pa tene cuenta cu aspectonan di siguridad. 
Asina por bisa cu lo bay tin un sistema di intercom 
cu camara pa asina garantisa siguridad, pero tambe 
lo tene cuenta cu e parti di “verlichting”. 


E proyecto aki lo conoce un expansion na e edificio 
actual, mirando cu lo mester bin “ophoudkamers” 
den e edificio pa por cumpli cu e rekisitonan di un 
warda di polis, na mes momento lo tin control di 
acceso, un sistema automatisa y moderno pa asina 
por eleva siguridad. Algo hopi importante tambe ta 
e parti di mantencion, particularmente pa e parti di 
schimmel, cual tawata un topico hopi sensitivo, pa 
cual motibo a percura pa den e LOI e compania en 


KPA ta haya un warda 
den Paardenbaaistraat 


cuestion percura pa tin mantencion structuralmente pa e parti di “luchtbe- 
handeling” y airconditioning. 


Por ultimo, e mandatario a expresa cu e ta sumamente satisfecho y agra- 
decido na tur e cuater partnernan cu a haci esaki posibel; Korpschef, SPA, 
AA ICG PB Real Estate VBA y tur e trahadonan di Ministerio di Husticia y 
Asuntonan Social. 


A 
ruba ta ser confronta c’un inflacion cu ta practicamente irealistico, 
ya cu si en berdad dor di medidanan introduci pa gobierno y otro 
tiponan di desaroyo internacional ta pone cu prijs di productonan ta subi, 
e aumentonan aki mester ta dentro di e aumentonan aki. 


Sinembargo kehonan ta sigui drenta for di consumidornan kendenan ta 
keha di e aumento semanal di casi tur producto pero den algun caso, tin 
cu bisa cu tin comerciantenan cu ta haci di mas. Por ehempel reciente- 
mente un consumido a dicidi di drenta un restaurant Colombiano durante 
di parada di carnaval na San Nicolas y a pidi un ‘bandeja paisa’ cu ta 
algo cu e tin custumber di come y cu e ta gusta masha hopi mes. Pero el 
a keda babuca pa no bisa traumatisa ora cu el a tuma nota di e carchi di 
menu nobo di e restaurant, caminda e prijsnan a wordo adapta, no den 
un forma realistico pero un aumento cu por wordo considera un abuso. 


Un bandeja paisa grandi cu apenas algun siman prome el a paga 26 florin 
pa esaki, e comerciante a aumenta e prijs di e specialidad aki te na 44 
florin pa mesun plato, sin nada adicional cu ta algo increibel. Acerca e 
comerciante a introduci un bandeja paisa “chikito” di 29 florin cu ta un 
locura ya cu e prijs di un grandi tabata 26 florin cu diferente carni special 
den e tayo y awor cu menos cu mita di esun grandi, e fayo di cuminda a 
bira 29 florin. 


No tin un logica den esaki pero no ta den e caso aki so, tin trucknan cu ta 
bende cuminda por ehempel a dicidi di aumenta prijs di un pan cu hot dog 
for di 12 florin te cu 18 florin, un hamber di 14 florin antes, a bira awor 20 
florin y pa colmo e ‘french fries’ cu ta bin adicional den e plato aki, a bira 
menos tambe. Ta aumentonan cu ta simplemente un locura pero e falta di 
un control serio y efectivo, ta permiti e tipo di abuso aki tuma luga mien- 
tras cu e consumidor tin cu paga boca cera of e tin cu keda sin come algo 
pa yena su stoma. 


Inflacion irealistico 


‘Bandeja paisa’ di 
26 florin a subi te 44 florin 

M 
edidanan di partido MEP tuma diamars mainta contra 
di consehero di Evelyn Wever Croes, ta otro intento di 
un Prome Minister desespera den kico e tin cu haci, awor cu 
karma a cuminsa suta na porta di su partido. 


Parlamentario Benny Sevinger di AVP a mustra cu e forma 
rapido cu lider di MEP a dicidi di gaña actua duro contra di 
su consehero di cinco aña Edison Briesen, ta parce riba un 
comedia tristo, ya cu e ta mustra mas ainda e incapacidad di 
un Prome Minister di ta sincero cu su pueblo. 


“En realidad for di momento cu e noticia a bira conoci di 
un entrada hudicial na cas di consehero di gobierno y ex 
minister di gabinete Wever Croes I y II, tabata e ocasion 
adecuado pa Evelyn bin dilanti y confirma na pueblo cu ora 
cu e papia di integridad, e ta sostene integridad totalmente 
y no pasa pa Pontius Pilatus, purbando di laba man for di 
cosnan cu ta di su partido. 


A pesar di intento di Evelyn pa sigura tur hende cu Briesen 
no tabata nunca su consehero, informacionnan cu ta drenta 
for di Cocolishi ta confirma cu Briesen a traha como conseho 
di e Prome Minister aki. 


Normalmente Evelyn ta bisa manera den e caso di Besaril, 
pa permiti Husticia haci su trabou, duna espacio pa e inves- 
tigacion tuma luga prome cu saca conclusionnan sin mas 
pero pa Chris Romero y Edison Briesen, e lider di MEP no por 
cu e presion di tin un asunto aki den su scochi, sin cu wega 
politico a wordo hunga cu esaki. 


No ta prome biaha cu e lider di MEP ta bira tira su propio 
hendenan bou di bus, ya cu el a haci esaki cu su ex minister 
den su gabinete I, cu ta Otmar Oduber, el a pidi gobernador 
retira Marisol Lopez Trom por cu el a denuncia corupcion 
den gabinete Wever Croes I y mesun cos el a haci cu Alan 
Howell, sacando Howell y su partido for di gobierno sin avisa 
e persona aki. 


Awor e Prome Minister aki ta kere cu dor di termina tur 
contract cu Briesen y insistiendo cu Romero ya no ta di 
partido MEP mas, apesar cu e no a bira miembro di ningun 


otro partido mas, e ta kere cu e ta libra di e asuntonan aki. 
Evelyn por saca su esposo for di cas pero esey no ta nifica 
cu sacando e homber for di cas cu su divorcio ta automatico 
y mescos cu den un matrimonio na momento di un divorcio 
tin “cosnan” pa dividi y parti, den caso di tanto Briesen 
como Romero, tin cosnan pa parti. 


Anto aki ainda tin cu papia riba e caso di Besaril, kende 
supuestamente a wordo retira for di gobierno pero nunca 
mas algo a bin dilanti ya cu ta for di aña 2021, Evelyn ta 
cana cu Besaril bou di su paraplu, protehando su ex minister 
constantemente, gañando pueblo y parlamento cu mester 
warda un investigacion cu tabata cla masha tempo caba. 


Ta mas cu claro cu Besaril lo bringa su retiro pero tin asina 
silencio rond di su caso cu e duda ta grandi si realmente 
Prome Minister a tuma medida contra di su colega Besaril 
realmente,” Parlamentario Benny Sevinger a declara. 


Parlamentario Benny Sevinger 


Saca casa for di cas no ta nifica cu ya divorcio ta cla 

EXECUTORIALE VERKOOP 


Ten overstaan van notaris mr Chamila Agnella Tromp of haar 
waarnemer zal op VRIJDAG 24 FEBRUARI 2023 om 10:00 
uur 
's-morgens 
bij 
de 
Kamer 
van 
Koophandel 
(Auditorium) aan de L.G. Smith Boulevard 10, Oranjestad, 
Aruba, in één zitting bij opbod en afslag in het openbaar worden 
verkocht, ex artikel 3:268 van het Burgerlijk Wetboek van 
Aruba: 



HAVENSTRAAT 36 


Een commercieel tweeverdiepingspand staande op een complex van 5 
eigendomspercelen en 2 erfpachtspercelen gelegen aan de Havenstraat 
te Aruba, te weten: 
- een perceel eigendomsgrond groot 142 m2, kadastraal bekend als 
Eerste Afdeling Sectie A nummer 396; 
- een perceel eigendomsgrond groot 95 m2, kadastraal bekend als 
Eerste Afdeling Sectie A nummer 398; 
- een perceel eigendomsgrond groot 59 m2, kadastraal bekend als 
Eerste Afdeling Sectie A nummer 579; 
- een perceel eigendomsgrond groot 125 m2, kadastraal bekend als 
Eerste Afdeling Sectie A nummer 580; 
- een perceel eigendomsgrond groot 178 m2, kadastraal bekend als 
Eerste Afdeling Sectie A nummer 815; 
- het recht van erfpacht tot 6 mei 2058 op een perceel domeingrond 
groot 354 m2, kadastraal bekend als Eerste Afdeling Sectie A nummer 
581; 
- het recht van erfpacht tot 6 mei 2058 op een perceel domeingrond 
groot 46 m2, kadastraal bekend als Eerste Afdeling Sectie A nummer 
1040. 
Minimum inzetprijs: Afl. 1.900.000,00 (inclusief 
kosten en belastingen) 
**ALLE KOSTEN EN BELASTINGEN IN VERBAND MET DE AANKOOP OP DE 
VEILING ZULLEN UIT DE KOOPOPBRENGST WORDEN VOLDAAN EN DERHALVE 
NIET SEPARAAT IN REKENING WORDEN GEBRACHT AAN DE VEILINGKOPER** 
- Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
- De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 


M 
inister di Asuntonan Economico Geofrey 
Wever a anuncia cu tal preparando un del- 
egacion cu lo biaha pa Colombia pa trata di yega 
na lazonan comercial nobo na beneficio di Aru- 
ba y su pueblo. Un delegacion di comerciante ta 
preparando pa un biahe pa Colombia. E meta ta 
pa logra haya productonan na prijsnan mas ben- 
tahoso, cual por ser traspasa na consumidornan 
den forma di prijsnan mas abou, y asina yuda baha 
costo di bida aki na Aruba. Minister di Asuntonan 
Economico, mr Geoffrey Wever ta liderando pre- 
paracionnan hunto cu e grupo di comerciantenan 
local pa determina hunto e programa y strategia 
di e biahe. 


Aruba su economia ta uno chikito y ta depende 
riba importacion di mayoria di productonan. Cu 
un posicion strategico den Caribe entre Merca 
y America Latino ta esencial explora oportuni- 
dadnan comercial cu ta na beneficio di nos comer- 
ciantenan y consumidornan. Den e cuadro aki ta 
importante fortifica e relacionnan economico cu 
paisnan den region. 
Maneho economico di ministerio di Asuntonan 
Economico, Comunicacion y Desaroyo Sostenibel 
ta basa riba mantene y reenforsa partnershipnan 
existente riba tereno economico. Un partner 
importante pa logra beneficionan di un cooper- 
acion estrecho cu paisnan den region ta sector 
priva di Aruba. 


Pa e motibo aki riba 22 di februari 2022, Minister 
Geoffrey Wever, hunto cu Departamento di 
Asuntonan Economico y Industria lo organisa 
un “Business Roundtable on Trade Relations in 
Colombia” cu sector priva. 
Meta di e consulta ta pa scucha di sector priva 
kico ta nan deseonan, ki ta e oportunidadnan cu e 
mercado di Colombia tin pa ofrece y con gobierno 
di Aruba por facilita esaki. 


Un economia chikito pero cu un posicion strategico 
Aruba mester explora cada oportunidad comercial 
den region y den e caso aki Colombia cu ta trese 
beneficionan economico pa nos comerciantenan 
y consumidornan segun minister Geoffrey Wever. 
E consulta aki ta mustra e importancia di traha 
hunto cu nos comerciantenan pa hiba un maneho 
na beneficio di desaroyo economico di Aruba. 


Sector Priva y Minister 
Wever riba biahe pa 
Colombia en busca di 
productonan mas barata 

OPENBARE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 10 
MAART 2023 om 10:00 uur 's-morgens bij de 
Kamer van Koophandel (Auditorium) aan de 
L.G. Smith Boulevard 10, Oranjestad, Aruba, in 
één zitting bij opbod en afslag in het openbaar 
worden verkocht krachtens beschikking van het 
Gerecht in Eerste Aanleg van Aruba: 
WEG FONTEIN 47 
een 
woonhuis 
staande 
op 
een 
perceel 
eigendomsgrond ter grootte van ongeveer 760 
m2, gelegen te San Nicolaas in Aruba, omschreven 
in 
meetbrief 
nummer 
193 
van 
het 
jaar 
negentienhonderd zeven en vijftig. 
richtprijs: Afl. 112.480,-- 
- Het uitbrengen van een onderhands bod is niet mogelijk. 
- Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
- De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 


S 


eccion Examen di Departamento di Enseñansa 


Aruba ta informa cu inscripcion pa e Prueba di 


Naturalisacion (Naturalisatietoets) pa aña 2023 ta 


habri. 


E prueba di Naturalisacion lo 


tuma luga e siman di: 


• 14 di augustus te cu 18 di augustus cu maximo di 


20 candidato; 


(e toets aki ta solamente pa e parti di Hulandes) 


• 28 augustus te cu 1 di september cu maximo di 20 


candidato; 


• 25 di september te cu 29 di september cu maximo 


di 20 candidato; 


• 23 di october te cu 27 di october cu un maximo di 


20 candidato; 


• 20 di november te cu 24 di november cu un maximo 


di 20 candidato. 


Por inscribi solamente via e e-mail adres, naturalisa- 


tietoets@ea.aw. Inscripcion na BALIE no ta posibel. 


Pa inscribi mester manda un mail cu e siguiente 


documentonan digital: 


• Formulario di aplicacion yena. 


Por download e formulario via e website: www.ea.aw. 


Busca [N] Naturalisatietoets of 


[P] Prueba di Naturalisacion den e alfabet menu; 


• Copia di paspoort valido; 


• Extracto di registro civil (Afl. 5,00); 


• Si ta aplica pa ripiticion: verklaring cu resultado di 


examen haci anteriormente. 


E inscripcion pa luna di augustus, september, 


october y november 2023 ta cera na momento cu 


20 candidato, pa cada luna, inscribi. 


Despues cu a inscribi, y tur e documentonan ta 


na ordo, lo manda un mail den cual ta informa cu 


e inscripcion a keda acepta. Den e mail ta indica e 


fecha(nan) di e prueba(nan) y ki dia e pago mester 


tuma luga. 


Mas informacion 


Pa mas informacion tocante Prueba di Naturalisacion 


por bishita e website Enseñansa Aruba: www.ea.aw. 


Riba e website ta busca Naturalisatietoets na letter 


(N) of Prueba di Naturalisacion na letter (P) den e 


menu di alfabet. Tambe por sigui e desaroyonan pa 


medio di Facebook of Instagram @educationaruba. 


Aplicacion pa Prueba 
di Naturalisacion 

EXECUTORIALE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 10 
MAART 2023 om 10:00 uur 's-morgens bij de 
Kamer van Koophandel (Auditorium) aan de 
L.G. Smith Boulevard 10, Oranjestad, Aruba, in 
één zitting bij opbod en afslag in het openbaar 
worden verkocht, ex artikel 3:268 van het 
Burgerlijk Wetboek van Aruba: 


HOOIBERG 92-U 
een 
woonhuis 
staande 
op 
een 
perceel 
eigendomsgrond gelegen te Hooiberg in Aruba, 
groot ca. 806 m2, welk perceel afkomstig is van 
het moederperceel kadastraal bekend als Eerste 
Afdeling Sectie R nummer 3411, thans bekend met 
index D 14634. 
richtprijs: Afl. 238.000,-- 
- Een onherroepelijk en onvoorwaardelijk onderhands bod kan 
worden uitgebracht tot en met uiterlijk donderdag 23 februari 2023 
ten 
kantore 
van 
NewLeaf 
Notary 
of 
via 
email 
auction@newleafaruba.com. Het biedingsformulier is zowel op het 
kantoor 
van 
NewLeaf 
Notary 
alsmede 
op 
de 
website 
www.newleafaruba.com verkrijgbaar. 
- Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
- De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 


P 
remier Evelyn Wever - Croes reciente- 
mente tabatin e honor y placer 
di reuni cu un hoben Arubiano strea di Major 
League Baseball Chadwick Tromp, conhunta- 
mente cu colega Rodymar Geerman. Prome cu 
Chadwick a biaha pa Merca unda cu e tin entre- 
namento ‘springtraining’ cu Atlanta Braves, el 
a reuni cu Prome Minister pa presenta su plan 
pa desaroyo un centro di deporte profesional 
na Aruba. 


Chadwick kende tin un curason grandi, 
conhuntamente cu su ruman homber Jiandido 
Tromp, a presenta nan plan pa desaroya un 
High Rise Sports Venue. E meta ta pa duna 
nos hobennan hopi mas oportunidad den 
baseball. E desaroyo di e centro ya a inicia 
den area di Saliña Cerca y lo wordo realisa 
den diferente etapa. Chadwick a indica cu e 
lo sigui traha duro pa realisa e proyecto pa 
henter pueblo di Aruba tin un Professional 
Sports Venue pa disfruta di dje. Aruba ta 
orguyoso di Chadwick! 


Premier Evelyn Wever - Croes: 
Hoben pelotero Chadwick 
Tromp a presenta plan 
pa desaroya un centro di 
deporte na Aruba 

D 
iamars anochi algo pasa di 8’or polisnan di districto di Playa a bay 
den Olijfistraat na Dakota. Pa ta exacto patras di Dakota Shopping 
Paradise. E parti patras di e mall aki ta un area unda tin varios deposi- 
tonan cu ta data di añanan 60 bay ariba, pues basta bieu. Den un caya 
small entre e edificionan bieu a bin haya un Jeep Wrangler color oraño 
cu recientemente a wordo horta. Informacion adicional tawata bisa cu 
lo tin dos recidivista cerca of na e vehiculo. 


Polisnan na yegada a saca nan arma y tawata bisa den voz halto cu 
si ta polis y pa nan sali y no haci nada straño paso bo por wordo tira. 
Niun hende a sali, debi cu prome cu polis a yega nan a move di e sitio. 
Ta wordo papia di e recidivista conoci bou e nomber PELUCA cu ta un di 
nan. 


Na e sitio tambe polis a wordo notifica cu algun minuut prome cu nan 
a yega e dos hendenan aki esta PELUCA y su amigo lo por a bandona e 
sitio den un Toyota Yaris blanco modelo bieu. 
E vehiculo aki a baha di pariba den Caya Papa Juan Pablo II cu veloc- 


Jeep Wrangler horta localisa y 
tambe cartera cu varios credit cards 


idad hopi halto, y a hera bolter y dal contra otro 
auto. Na final e la bira dilanto Town Dragon Bar 
Restaurant bay zuid den Awacatistraat. Pues 
posiblemente nan tawata den e vehiculo aki. 
Un poco mas pariba di unda a haya e Jeep a 
bin haya un cantidad grandi di credit cards, i.d 
y tambe rijbewijs di Merca di un hende homber. 
Esaki tawata hunto cu un cartera cu ya nan a 
saca e placa y plama tur cos. 


Departamento Tecnico a wordo mesora poni na 
altura, si ta bon nan lo mester a presenta na 
e sitio pa colecta e documentonan y e credit 
cardnan di e persona. Aki ta papia di bastante 
carchi. Na final takelwagen a presenta pa por a 
saca e Jeep y a hib’e warda di polis pa mas inves- 
tigacion y tambe pa avisa e doño. Nos no sa si 
e cartera y tur su pertenencia ta di e doño di e 
Jeep. 


Diahuebs, 16 Februari 2023 
LOCAL 
10 
AWEMainta 


C 
onforme e tarea di e Comite di Maneho Monetario (CMM) 
pa evalua, dirigi y duna transparencia riba e accionnan 
di maneho monetario di Banco Central di Aruba (BCA), BCA 
ta informa lo siguiente. Durante e reunion di 16 di decem- 
ber 2022, CMM a dicidi pa hisa e tasa di reserva obligatorio 
cu 0,5 punto di porcentahe pa 25,5 porciento entrante 1 di 
januari 2023. Di e manera aki, e banconan comercial mester 
tene un balansa minimo na BCA cu ta igual na 25,5 porcien- 
to di e depositonan riba termino cortico di nan clientenan. 


E decision pa subi e tasa di reserva obligatorio cu 0,5 punto 
di porcentahe ta basa primordialmente riba e nivel amplio di 
likides excesivo na e banconan comercial cu ta persisti ariba 
nivel pre-pandemico, y e bahada den rapidez cu e nivel di 
likides excesivo ta disminuyendo cu datonan preliminario di 
november 2022 atrobe registrando un subida. E subida di 
0,5 punto di porcentahe den reserva obligatorio tin como 
meta pa sigura un bahada gradual di likides excesivo na e 
banconan comercial, pero CBA ta determina pa, basa riba 
desaroyo den nivel di likides den lunanan cu ta bin, pa un 
bes mas hisa e incremento , si ta considera esaki necesario. 


E CMM a considera e siguiente informacion y analisis den su 
deliberacion: 


Reservanan internacional y oficial 
E reservanan internacional, cu ta consisti di reservanan 
oficial di BCA y reservanan di divisa na e banconan comer- 
cial a subi cu Afl. 68,4 miyon (Grafico 1) te cu 18 di 
november 2022, compara cu fin di december 2021. E reser- 
vanan oficial a baha cu Afl. 1,3 miyon, mientras cu e reser- 
vanan teni pa banconan comercial a subi cu Afl. 69,7 miyon. 
Consecuentemente, te cu 18 di november 2022, e reser- 
vanan oficial y internacional a suma Afl. 2.743,6 miyon y Afl. 
3.198,0 miyon, respectivamente. 


Sostene un nivel adecua di reservanan ta critico pa mantene 
e tasa di cambio fiho entre e florin Arubano y e dollar 
Mericano. Teniendo cuenta cu esaki, BCA ta anticipa cu e 
reservanan internacional lo keda ampliamente riba e rekisito 
di tres luna di pago riba e cuenta coriente di e balansa di 
pago. 
E pagonan riba e cuenta coriente di e balansa di pago ta 
consisti, entre otro, di pagonan pa importacion, pagonan di 
interes na inversionistanan stranhero y transferencianan pa 
exterior manera placa manda afo door di trahadonan stra- 
nhero. Ta proyecta cu e reservanan oficial lo keda dentro di 
e margen aceptabel basa riba e metrico ‘Assessing Reserve 


Adequacy’ (ARA) di e Fondo Monetario Internacional (FMI) 
(Tabel 1). 


Inflacion 
Na october 2022, e Indice di Prijs di Consumo (IPC) a subi 
cu 7,0 porciento compara cu e mesun luna di e aña anterior 
(Grafico 2), igual na final di september 2022. E aumento aki 
tabata causa door di e crecemento den prijs di utilidad, cu 
a afecta e componente di ‘vivienda’ (contribuyendo cu 2,9 
punto di porcentahe). Tambe e prijs di gasolin a aumenta, 
cu na su turno ta impacta e componente di ‘transporte’ 
(contribuyendo cu 1,6 punto di porcentahe) y e compo- 
nente ‘cuminda y bebida no alcoholico’ (contribuyendo cu 
1,4 punto di porcentahe). 


E inflacion midi riba promedio di 12 luna a subi di 4.3 
porciento te na 5,1 porciento. BCA ta estima cu e presion 
inflacionario eleva lo persisti durante e resto di 2022, debi 
na e nivel eleva di prijs di petroleo riba mercadonan inter- 
nacional y e ahustenan recien den prijs di awa y coriente. 
Ademas, BCA ta premira cu Aruba lo importa un gran parti 
di e aumentonan den prijs for di su partnernan di exporta- 
cion, particularmente Estados Unidos y Europa. 


Na october 2022, inflacion basico (excluyendo cuminda y 
energia) a accelera for di 2.4 porciento pa 2,7 porciento si 
midi e final di respective luna contra e mes un luna di e aña 
anterior. Basa riba un promedio anual, inflacion basico a 
yega na 2,1 porciento, un siboda for di 1.9 porciento na fin 
di october 2022. 
<Continuacion na siguiente pagina> 


BCA a hisa e tasa di reserva obligatorio cu 0,5 
punto di porcentahe entrante 1 di januari 2023 

Likides excesivo na banconan comercial 
E total di likides excesivo na e banconan comercial a baha 
di Afl. 1.320,5 miyon na december 2021 te na Afl. 778,3 
miyon na october 2022 (Grafico 3). E caida den likides 
excesivo ta debi principalmente na e subidanan consecu- 
tivo den e tasa di reserva obligatorio durante e periodo di 
januari 2022 te cu juli 2022. Na october 2022 likides exce- 
sivo a sigui baha, sinembargo menos lihe. Es mas, datos 
semanal pa november 2022 ta registra un aumento den 
likides excesivo. Ademas, e nivel di likides excesivo a keda 
mas halto cu e nivelnan prome cu e pandemia na februari 
2020 (+Afl. 89,2 miyon). E nivel halto di likides excesivo 
tabata causa pa e nivel abou di demanda pa credito, e recu- 
peracion den e sector di turismo y e aumento adicional den 
deposito. 


<Continuacion di pagina anterior> 


S 
KOA a cuminsa acepta aplicacion di mayornan cu kier inscribi 
nan yiunan cu tin un ruman cu ta bayendo un scol di SKOA. May- 
ornan por aplica pa inscribi nan yiunan cu ta bay cuminsa scol via e 
sistema di SAS di SKOA. Ta importante pa tene cuenta cu pa tur apli- 
cacion, mayornan mester tin tur e documentonan necesario na ordo 
y tambe mester cumpli cu e rekisitonan di SKOA pa por (re) inscribi 
exitosamente. E rekisito pa por haci (re) inscripcion pa aña escolar 
2023-2024 na SKOA ta cu mester tin e contribucion di “schoolgeld y 
airco geld” completamente paga di aña escolar 2022-2023. 


Pa e aña escolar nobo di 2023-2024 tin un cambio den e suma di 
contribucion di e “schoolgeld y airco geld” pa e scolnan di SKOA: 
• Pa kleuterschool schoolgeld ta Awg. 250,- y Aircogeld ta Awg.150,- 
• Pa basisschool schoolgeld ta Awg. 275,- y Aircogeld ta Awg.150,- 
• Pa mavoschool schoolgeld ta Awg. 350,- y Aircogeld ta Awg.150,- 


Mayornan cu ta desea pa haci peticion pa un areglo di pago por haci 
esaki entrante 1 di april 2023. 
Pa mayornan cu no (re) inscribi nan yiunan na tempo of cu no ta 
cumpli cu e rekisitonan di SKOA por tin consecuencia caminda e apli- 
cacion por wordo cancela. Esaki por resulta cu e mucha no ta bay tin 
su luga sigura pa e proximo aña escolar. Pa preveni esaki SKOA ta 
conseha pa mayornan haci aplicacion na tempo pa asina (re) inscribi 
nan yiunan debidamente, pa asina sigura nan luga na un scol y cumpli 
cu su derecho na enseñansa. 


Pa mas informacion tocante aplicacion y contribucion di mayor na 
SKOA por bishita nos website www.skoa.aw of por yama na liña 
directo 5231800. 


Mayornan cu tin yiu na SKOA por haci 
aplicacion pa inscripcion via sistema di SAS 

H 
aciendo referencia na e dia di amor 
y amistad, parlamentario di Parti- 
do di Pueblo Arubano (AVP) mr. Arthur 
Dowers a indica cu amor ta algo cu e 
gobierno aki no tin pa Cuerpo Policial 
Aruba (KPA). E declaracion aki Dowers 
a haci dilanti di warda di Polis Oran- 
jestad diamars mainta como parti di 
e conferencia di prensa semanal di su 
partido. 


El a indica cu, leu di tin tur e solucionnan 
cu un dia MEP a priminti den campaña, 
incluyendo pa siguridad, nan gobierno 
tin mas di cinco aña sin un maneho 
adecua pa e area aki. E resultado ta un 
Alto Comisario cu ta bin recientemente 
dilanti pa bisa cu miembronan di KPA 
ta cansa; na loke Dowers ta añadi cu 
no ta polis so, pero cu pueblo tambe ta 
cansa di e situacion alarmante. 


E parlamentario ta considera cu e 
exigencia y presion cu a pone riba 
agentenan policial durante ultimo 
añanan ta un maltrato y abuso di parti 
di Gabinetenan Wever-Croes I y II. Ta 
un situacion cu fraccion di AVP a bin 
ta señala ya pa cinco aña, esta cu e 
prioridad di e gobierno ta pa beneficia 
friends & family. 


Dowers ta invita e agentenan policial 
pa reflexiona con nan mester a “traha 
manera bestia durante pandemia pa 
nan salario wordo corta y e primo 
corupto di Evelyn a haya 10 mil florin 
pa luna pa haci nada.” 


E situacion actual di KPA ta mescos na 
esun cu Dowers a conoce diescuater 
aña pasa ora el a asumi e responsab- 
ilidad como minister di husticia. El a 


haya un cuerpo policial cansa, demo- 
tiva, cu promocionnan wanta y reor- 
ganisacion pega. P’e parlamentario ta 
inaceptabel cu gobierno no por aloca 
e fondonan pa bin cu, sikiera, un klas 
di polis; pero si ta permiti famia sigui 
‘djodjo’. Un ehempel di esey, segun 
Dowers, ta e contract cu a duna pa uzo 
di helicopter. 


“Partido MEP ta un partido cu semper 
tabata antipolis; semper a traha contra 
polis y aworaki nos ta mira un bes mas 
cu nan ta haciendo mes. A bira tempo 
pa nan get nan priorities straight. E 
unico proteccion cu pueblo tin ora cu 
cos bay fout den e pais, ta di e cuerpo 
akinan, no tin otro organisacion pa 
yuda bo y sigur e politiconan ey no t’ey 
pa yuda bo,” asina el a bisa. 


E politico ta teme cu e gobierno actual 


a pone henter cuerpo policial den 
man di Hulanda y cu lo hiba e mesun 
maneho di recorte, recorte y mas 
recorte cu consecuencia desastroso 
pa e pueblo. E solucion ta pa habri klas 
lo mas pronto posibel. Su persona ta 
testigo di e interes cu tin pa drenta scol 
pa polis, sin embargo esaki ta e gobi- 
erno cu ainda tin e estudio ey para. 


Aunke e ta sigura cu e situacion no ta bay 
drecha di un dia pa otro, ta enfatisa cu 
mester cuminsa awo pa cual e ta spera 
cu maske ta algun colega den coalicion 
lo mira e asunto aki cu e mesun impor- 
tancia y urgencia. Pa finalisa, a indica 
cu e opcion di busca polis di otro isla, 
manera cu gobierno lo a insinua, no 
ta un solucion pasobra Aruba no por 
ofrece pago y condicionnan lo sufici- 
entemente atractivo na e momento aki 
pa un agente bandona su luga y bin aki. 


Mr. Arthur Dowers 


Gobierno no tin mucho 
amor pa Cuerpo Policial 

P 
arlamentario di fraccion di AVP a considera necesario 
pa ofrece e conferencia di prensa di e siman aki for di 
pafo di sede di Warda di Polis Playa ubica den Wilhelminas- 
traat. Di e manera aki kier pone atencion riba e problematica 
di salud cu ta existi den Cuerpo Policial y cu ta un ehempel 
mas di e maneho iresponsabel di Gabinete Wever-Croes II. 
Pa Ryçond Santos Do Nascimento e edificio original cu un 
tempo tabata representa e sede mas importante di forsa 
policial na Aruba, awendia tanto esey como esun cu a 
cuminsa huur despues otro banda di caminda, ta repre- 
senta e flamante falta di consideracion pa e bienestar di e 
empleado publico. 


Mientras cu e gobierno actual di nos pais a bende su mes 
bou di e lema cu: Ser Humano Ta Central, e realidad ta cu 
nan ta un gobierno cu ta pone mas esfuerso den stop e 
empleado publico su antiguedad, cu den percura pa e tin 
un luga saludabel pa traha aden. Ta hinca mas recurso den 
paga abogado para e crecemento salarial di e funcionario, 
cu ta inverti den mantencion di edificionan publico. 


E empleado publico ta hay’e obliga di traha den luganan 
cu no ta apto. Dj’ey, ora e bira malo, ta para su antiguedad 
(aumento di salario). E funcionario ta hay’e obliga di hiba 
gobierno corte y aunke ta gan’e tambe, paso e tin rason; 
gobierno ta opta pa ignora sentencia di Hues. Esey ta obliga 
e funcionario bay busca su derecho na Corte di Hoger 
Beroep y aki tambe ta dun’e rason, pero gobierno tampoco 
lo cumpli cu e sentencia ey. 


“Si di berdad nos ta pone e ser humano central, mester haci 
estudio kico ta e impacto riba e trahado, kico ta afecta su 
salud y e ora ey traha un maneho basa riba estudio y opinion 
di e empleado publico,” asina Santos Do Nascimento a afirma 
na medionan di comunicacion. Pero na luga di haci esey, 
Gabinete Wever-Croes II ta prefera di sconde e rapportnan 
cu tin. 
P’esey e parlamentario di AVP ta invita esun cu tin un di e 
rapportnan aki cu diferente fuente ta menciona cu ta existi, 
pa dun’e, pone den su postbus, p’asina e por papia cu e 
informacion completo den su man y por sali miho prepara 
na vanguardia di e salud y bida di e agentenan di Cuerpo 
Policial Aruba. 


Cu no tin un maneho cu realmente ta percura pa salud di 
hende, ta algo cu por ripara den maneho di desperdicio na 
Parkietenbos, den e maneho di desperdicio likido na RWZI 
y den e maneho di servicionan publico; en particular polis. 
“Esaki ta e manera cu e gobierno aki ta traha uno caminda 


en realidad no tin un maneho concreto,” asina Santos Do 
Nascimento a indica. 
Mas aleu a bisa bon cla cu si bo no wak e salud di bo hendenan 
prome, t’abo mes ta genera gasto; algo cu no ta cuadra e 
vision actual di gobierno di Aruba y Hulanda. Hustamente 
door di no percura pa salud di e personal, eventualmente 
esaki lo bira malo y bo ta haya bo obliga di busca mas 
trahado pa reemplas’e. Esey ta loke ta yuda subi e gastonan 
di Pais Aruba. 


Santos Do Nascimento: E problema di e edificionan aki ta cu 
a spaar un rato den mantencion y awo esey ta costa bida di 
hende. No tin nada riba e mundo aki cu ta bal mas cu bida di 
hende.” Mas aleu, e parlamentario ta acusa Minister Rocco 
Tjon di ta sigui ‘hunga mooi weer’ loke ta demostra cu e 
titular di husticia ta desconecta for di realidad. “E mas tristo 
ta cu el a sali for di e seno di Cuerpo Policial. E ta suppose 
di sinti e dolor di e empleadonan publico aki,” asina e parla- 
mentario di AVP a finalisa bisando. 


FACEBOOK: 
Gobierno ta hunga cu salud y bida di e funcionarionan 
publico permitiendo pa bira malo na pia’i trabou y bringando 
nan derecho. Parlamentario Ryçond Santos Do Nascimento 
ta pidi ken cu por tin un di e rapportnan di schimmel den 
Warda di Polis pa dun’e y esey ta un arma cu e por uza pa 
defende agentenan policial. 


INSTAGRAM 
Minister Rocco Tjon ta ‘hunga mooi weer’ y en realidad ta e 
prome yama pa sinti e dolor di agentenan policial. 


Ryçond Santos Do Nascimento: 


Gobierno ta hunga cu salud y bida di funcionario publico 

R 
ecientemente Parlamentario Miguel Mansur di frac- 
cion Accion21 a dirigi algun preguntanan por escri- 
to na Minister di Salud Publico y Turismo, sr. Danguillau- 
me Oduber, relaciona cu informacion ricibi den cuadro cu 
contractnan laboral na DVG. Tin informacion cu ta indi- 
ca cu e cantidad di contractnan laboral na DVG ta subien- 
do y cu e mandatario lo ta poniendo ‘su hendenan’ eynan. 
Aki pues ta referi na e minister su campañadonan ora di 
referi na ‘su hendenan’ y tambe hendenan kisas cu ta liga 
na dje den un of otro forma. “Por ehempel ora cu Xioma- 
ra a duna contract laboral na DIMP, tabata yiu di su secre- 
taria, dos pegado di bandera,” sr. Mansur ta splica. Esaki ta 
cosnan cu ta bay totalmente en contra di un gobierno cu ta 
bisa di ta practica integridad, transparencia y promove bon 
gobernacion. 


Parlamentario Mansur recientemente ta hala horea di 
Gobierno un bes mas y ta haci un peticion na minister di 
Salud pa comparti cu parlamento cuanto contract laboral 
tin na DVG actualmente. E parlamentario ta cuestiona tambe 
con esey ta compara cu añanan anterior, cuminsando for di 
2017. 
Si por corda bon, durante fin di aña 2022, fraccion di 
Accion21 a haya algun documento anto a publica gastonan 
exorbitante di e fiesta di fin di aña di AZV. Esaki a haya hopi 
reaccion den comunidad. Accion21 ta haci un peticion na 
minister Oduber pa comparti cu parlamento si e ta haya cu 
un fiesta asina – na Renaissance Island cu un costo di mas 
o menos AWG. 50.000 - ta apropia pa un instancia manera 
AZV mientras ta implementando recorte? A bin compronde 
tambe cu excesonan na AZV no ta limita na fiesta di fin di 
aña. 


Aparentemente AZV tabata tin un mesa VIP na fiesta 
di Kiwanis tambe. AZV a pidi pa e mesa ta anonimo, dus 
contrario na otro negoshinan cu a cumpra un mesa VIP, AZV 
a stipula pa nan nomber no wordo desplega riba e mesa. 
Parlamentario Mansur a cuestiona esaki fuertemente tambe, 
y si a of lo ser tuma pasonan pa coregi e abusonan cometi. 


Den diferente reunion cu varios stakeholder cu tin encuen- 
tronan periodico cu AZV, tur e stakeholders a indica cu Director 
Interino Jacobs casi no ta atende e reunionnan aki. Algun a 
duna ehempel cu di 24 reunion, el a atende unicamente 2. 
Accion21 tambe a ricibi rapport cu Director Interino di AZV 


ta biaha cu hoi frecuencia pa Colombia. Mirando e poco 
interes cu e tin den reuni cu stakeholders local, Accion21 
ta interesa den sa pa kico tin un interes asina grandi den 
bishita Colombia frecuentemente? 


Mirando cu fiestanan di fin di aña di sector publico y semi 
publico ta un tare cu te ainda no ta regula, e posibilidad pa 
abuso cu fondonan publico ta existi manera a ser demostra 
na AZV. 
Finalmente ta puntra e minister si lo duna su apoyo na un 
iniciativa pa limita exceso y/of abuso den organisacion di 
fiestanan di fin di aña den sector publico y semi publico. 


Parlamentario Miguel Mansur ta cuestiona Minister 
di Salud riba abuso di fondo publico den AZV 

S 
iguiendo basta plataformanan di noticia y e comentar- 
ionan di hende riba e medionan social, mi por a tuma 
nota cu tin basta falta di informacion den pueblo pa loke ta 
trata e logronan pa combati y preveni abuso sexual contra 
nos muchanan. Algun comentario ainda ta keda insisti cu 
nada no a cambia den e ley y cu no a subi castigonan pa e 
abusadornan cu ta viola muchanan. Otronan ta keda insisti 
cu nada a wordo haci pa ignorancia of wega politico, sinem- 
bargo e ta di vital importancia cu pueblo ta bon informa riba 
topiconan asina sensitivo den nos comunidad. Siguiente- 
mente mi lo duna un relato kico tur gobierno a logra y kico 
tur Parlamento a haci pa por aumenta e proteccion di nos 
muchanan; 


1. A Cambia e Ley pa subi e castigo maximo pa esnan cu ta 
abusa di mucha. Na Juni 2020 a pasa e ley den Parlamento, 
pa subi e castigo maximo drasticamente pa abusadornan 
sexual di mucha. Un ehempel di esaki nos por wak den caso 
di Elvis Weert, den cual OM ta pidiendo 9 aña di condena 
pe. Esaki ta substancialmente mas halto cu e 2 pa 3 aña of 
menos cu fiscal tabata pidi antes den casonan similar. Asina 
aki gobierno a cumpli cu e demanda di pueblo y e promesa 
cu lo atende esaki. Cambiando e ley aki, a duna OM e auto- 
ridad pa por exigi mas castigo y e Hues pa condena esnan 
culpabel pa un castigo mas largo. A logra haci esaki den 
apenas 3 aña di gobernacion di Gabinete Wever-Croes-I. 


2. Family Justice Center. Esaki ta un Proyecto di Gobierno 
cual tin como meta pa atende cu casonan di abuso sexual 
di mucha. Un di e problemanan mas grandi pa por cera e 
abusadornan ta cu mester di e pruebanan di e acto. FJC tin 
diferente profesionalnan manera un psicologo, un recherche, 
dokter y rapekit disponibel pa acumula tur prueba necesario 
y trata e mucha afecta mesora. E instancia aki ta brinda e 
ayudo special aki na nos comunidad den casonan lamen- 


tabel aki. 


3. Ley di Ombudsman y Kinderombudsman a keda aproba pa 
coalicion den Parlamento. Riba Dialuna 23 di januari 2023 e 
ley pa establece y busca e Ombudsman y KinderOmbudsman 
a keda cla. Awor comunidad por conta pronto riba un 
Defensor di Pueblo y e Defensor di Muchanan. E Defensor di 
Mucha lo tin tur recurso na su disposicion pa haci investiga- 
cionnan profundo, cooperacion di tur departamento di gobi- 
erno, e lo tin e autoridad hasta pa investiga tur caminda y 
hasta den gobierno. Esaki ta un logro hopi grandi pa nos pais 
y sigur pa nos ciudadanonan. Di e forma aki nos muchanan 
lo tin nan propio defensor cu lo por atende casonan di un 
forma hopi rigoroso y profundo. 


Mirando e logronan aki, nos por solamente deduci cu gobi- 
erno y Parlamento den coalicion a pone nos muchanan y 
nan siguridad como prioridad. No laga niun hende desin- 
forma bo of gaña bo pa rasonnan politico cu no ta asina. 
Nos muchanan ta keda central y un prioridad pa cada un di 
nos y esey hamas lo cambia. 


Parlamentario Marco Berlis (MEP): 


Protehando nos muchanan contra abuso sexual cu hechos 


Logronan di Gobierno y coalicion den parlamento pa aumenta proteccion contra abuso sexual di mucha 

O 
rganisa pa medio di Tri-Bike 
Team Aruba y su grupo balente 
di boluntarionan y demas sponsor- 
nan, un biaha mas Caribbean Mer- 
cantile Bank N.V. (CMB) ta patroci- 
nado principal di e serie di careda 
cu a tuma luga durante weekend cu 
pasa durante 3 dia consecutivo riba 
mountain bike. 


Mas o menos 150 hende muhe y 
hende homber, incluyendo mucha 
desde 6 aña, te adultonan yegando 
70 aña, como tambe coredonan di 
Boneiro, Curaçao y Estados Unidos 
a registra pa participa pa evento 
aki cu e inicia diabierna anochi den 
biento friu cu un circuito cortico 
estilo “sprint” riba veld di S.V. 
Estrella na Santa Cruz, sigui pa 
diasabra atardi den seronan di nos 
Parke Nacional Arikok cu un circuito 
largo, y culminando diadomingo 
mainta den un circuito cortico pero 
cu su retonan fiho den cercania di 
ruinanan di Bushiribana. 


Un evento cu sigur ta duro pa sigui, 
pero cu suficiente entrenamento 
y dedicacion ta completamente 
manehabel, caminda por disfruta 
di variacion di tereno, tecnica, y 
manera semper naturalesa liber y 
bunita cu nos mester proteha na 
Aruba. 


Un gran pabien ta bay na e ekipo 
organisado pa un evento bon 
hinca den otro, como tambe na 
tur cu a participa specialmente e 
sernan femenino cu sa di registra 
y enfrenta e reto e fin di siman cu 
pasa, logrando premionan den nan 
categoria distinctivo. 


Aportando pa deporte local sigui crece 


CMB patrocinador principal di e 
“3-daagse Mountain Bike race” 

E 
cooperacion entre Horacio Oduber Hospital (HOH) y 
Universitair Medisch Centrum Utrecht (UMC-Utrecht) a 
haya un dimension extra door di e donacion di un apara- 
to medico di calidad halto pa neurocirugia yama ‘Stealth’. 
E aparato aki ta asisti e ciruhano ‘real life’ pa nabega pa 
un tumor – den por ehempel e celebro- pa medio di graba- 
cionnan diagnostico di e pashent. Siman pasa neurociruha- 
no di HOH, dr. Greg Laclé hunto cu neurociruhano dr. Pierre 
Robe di UMC-Utrecht pa prome biaha na Aruba a kita un tu- 
mor di celebro exitosamente haciendo uzo di e neuro-na- 
begacion aki. Durante e operacion aki tambe a uza e So- 
nopet, un otro aparato recien adkiri pa HOH. Durante corto 
tempo e cooperacion entre HOH y UMC-Utrecht a duna su 
fruto caba. Tin 18 pashent cu no mester a wordo manda afo 
y por a wordo opera na Aruba mes. 


Neurociruhano dr. Greg Laclé ta conta di e ‘Stealth’a. “Por 
mira e aparato aki manera un GPS pero den e caso aki pa 
nabega den e celebro di e pashent. E sistema di guia aki por 
wordo uza pa operacionnan di celebro, e columna vertebral 
y tambe pa horea/nanishi of garganta. E sistema ta registra 
imagennan preoperativo di pashent manera un MRI of CT 
scan cu imagennan ‘real-time’ capta durante e operacion 
door di un camara LED. E ciruhano por scoge un proyec- 
cion di e area cirurgico di un set di imagen 3D, por combina 
e data di imagen di diferente fuente y por controla e local- 
idad di camara pa un miho bista di e area cirurgico”, segun 
dr. Laclé. 
E sistema di nabegacion ta traha cu e software Linux cu 
ta facilita e analisis di e scan diagnostico preoperativo y 
ta permiti pa un ruta mas safe y menos invasivo pa e area 
den e curpa di pashent. Den neurocirugia e sistema ta duna 
acceso na detayenan anatomico individual di e pashent su 
celebro y asina por yega na e localidad precies di e lesion 
of tumor obtene for di e data diagnostico. Despues a uza e 
otro aparato nobo di HOH, e Sonopet, cu ta kita e tumor na 
un manera hopi precies y optimal pe pashent por recupera 
mas rapido y miho. 


Director medico di AZV, drs. Joost Samuels ta indica di ta 
contento cu e operacionnan aki por wordo haci awo na HOH 
mes. “ E ta un beneficio enorme pe pashent pa wordo trata y 
tambe pa recupera na su mesun pais. Ora bo ta malo bo no 
kier nada otro cu ta hunto cu bo sernan keri y na e luga cu 
bo ta stima. Ademas, e ta gastonan menos pa nos di seguro 


di cuido medico. Loke a spaar por wordo uza pa cuido di otro 
pashentnan”, Segun Samuels. 


Director di HOH, drs. Jacco Vroegop, ta conta cu su prome 
experiencia di operacionnan di neurocirugia tabata na 
Erasmus MC. ”Un pasion y admiracion pa e specialisacion 
aki semper a keda. E ‘Stealth’, mescos e Sonopet, ta indis- 
pensabel pa varios operacionnan grandi di neurocirugia. Bo 
mester di tur dos pa ehecuta e spectrum completo di neuro- 
cirugia cu precision. Danki na e cooperacion entre HOH cu 
UMC -Utrecht y sigur tambe AZV, a logra trece e aparato 
aki na nos isla. Mi ta contento cu cada bes nos ta logra pa 
amplia mas e cuido medico na Aruba y e servicio na nos 
pashentnan. Den e caso di ‘Stealth’, tambe a trece un pida 
di mi pasado na Aruba. Mi ta orguyoso di nos empleadonan 
y nos hospital y cu nos di HOH nos ta tumando pasonan 
grandi padilanti”, segun Vroegop. 


Neurociruhano di UMC- Utrecht, Pierre Robe ta conta cu e 
ta impresiona cu e team di empleadonan na HOH. “No sola- 
mente e team di OK pero tambe departamento di enfermeria 
unda e team a demostra di ta uno hopi motiva y tambe flex- 
ibel adaptando lihe na situacionnan nobo. Nan ta siña y 
compronde lihe y siman pasa por a asisti e operacion special 
aki tambe sin niun problema. Mi ta mira bek riba un opera- 
cion cu a cana hopi bon y tambe e tratamento riba departa- 
mento B3. E pashent ta sinti su mes bon tambe. Mi ta sinti 
mi mes bon bini, coleganan ta cordial y e cooperacion cu 
dr. Laclé tambe ta agradabel”, segun Robe. E ta bisa di ta 
orguyoso di e cooperacion entre UMC-Utrecht y HOH y ta 
spera riba mas oportunidadnan hunto. 


Danki na e cooperacion fructifero cu UMC Utrecht 


HOH prome den Caribe 
Hulandes ta opera celebro 
cu neuro-nabegacion Stealth 

D 
en sala di John F. Kenndy education cen- 
ter a tuma luga un ceremonia di promo- 
cion, entrega di decreto gubernamental tambe 
30 aña di aniversario sirbiendo comunidad. 
Un grupo grandi di Polis y personal administra- 
tivo cu sosten di nan famia a presencia e acto 
ceremonial aki. 
Cu hopi honor y respet nos ta yama danki pa 
nan dedicacion y esfuerso pa dos Polis cu a 
cumpli 30 aña sirbiendo comunidad. 3 decada 
di hopi experiencia cu nan ta dedica na nos 
oraganisacion policial. Ta trata aki di dos colega 
excepcional J. DIRKSZ y E. BAARH. 
9 studiante di Polis ta termina nan estudio poli- 
cial exitosamente di MBO nivel 4. Ta trata aki di 
klas 2018 cu ta agente policial: S. GENSER, Z. 
LOPEZ, E. LAMPE, E. BEDOYA TOVAR, M. HART, 
B. PRONK, J. REIGINA, D. MUÑOZ, A. MARTIS y 
K. BECKER 
Di brigadier pa Brigadier eerste klasse: S. 
BIKKER 
Di Hoofdagent pa Hoofdagent eerste klasse: S. 
MEYE, J. KOOLMAN, E. DOORNKAMP, M. STATIA, 
L. WIX, L. CROES ROSARIO, D. PIETERSZ, R. 
VAN DER BURG y M. GONZALEZ 
Di onderinspecteur pa onderinspecteur eerste 
klasse: R. MARSDIN, y H. NADAL. 
Tambe nos tin nos personal administrativo cu a 
ricibi nan promocion. Ta trata aki di Sra.J. DIRKZ 
di Commies pa Commies 1st klasse y Sra. C. 
MADURO di Hoofdklerk pa Adjunct Commies. 


Nos ta yama pabien na cada un colega cu nan 
promocion. Pa e klas cu a caba nan estudio 
policial, awor e trabou di polis y bo carera ta 
inicia! Sirbi bo Pais cu tur honor y respet. Na 
nos personal administrativo masa pabien sigur 
boso merece e logro aki den boso carera. Na 
nos coleganan cu a subi di rango masha pabien 
awor boso ta carga un responsabilidad extra 
pero nos sa cu boso sa di ehecuta esaki profe- 
sionalmente. 
Na nos dos coleganan cu a cumpli 30 aniver- 
sario hopi pabien! Cu boso por sigui guia e 
futuro polisnan cu boso sabiduria y experi- 
encia! 
Danki na cada un di boso famia pa e sosten y 
apoyo duna na boso pa e aña cu a pasa tras di 
lomba. Sin e sosten di boso famia boso no lo a 
logra esaki! Masha pabien y hopi exito! 


Grupo grandi di polis a wordo promociona 

A 
ruba Hotel & Tourism Association 
(AHATA)  ta acumula e cifranan di 
ocupacion y prijs di hotelnan tur luna, 
y CEO di AHATA, Tisa LaSorte, ta rapor- 
ta cu luna di Januari tabata mas exito- 
so cu e ultimo cinco añanan. 


JANUARI 2023: 
• Ocupacion: E grado di ocupacion 
tabata 83%; cual ta menos cu na 2019 
pero mescos cu 2020. 
• ADR: E balor averahe di cada camber 
bendi tabata $420.67; un aumento di 
20% compara cu Januari 2019. 


• RevPAR: E entrada averahe pa 
tur camber disponibel tabata $349.26, 
cual ta un crecemento di 11% compara 
cu Januari 2019. 


TIMESHARE: 
Ocupacion na propiedadnan Timeshare 
tabata 90% na Januari. 


B 
o kier aporta na e formacion di nos 
muchanan? Bo ta un persona cu 
por carga responsabilidad y traha in- 
dependientemente of den ekipo? Bo ta 
curioso y creativo? Si e contestanan ta 
si, e ora e estudio pa maestro di Ense- 
ñansa Primario, cu IPA ta ofrece, ta e 
estudio ideal pa bo. E estudio pa mae- 
stro di Enseñansa Primario ta forma 
maestro cu ta cualifica pa duna les na 
mucha di kleuter y of basisschool. 


Inscripcion ta tuma luga online. 
Bishita www.ipaaruba.com, bay na 
aanmelden y scoge pa beroepstest 
Primair Onderwijs y sigui e instruccion. 
E ultimo dia pa inscribi pa e estudio 
aki ta 17 di februari 2023. Despues 
di e fecha aki no por inscribi mas pa 
aña academico 2023-2024 pa motibo 
cu e beroepstest (testnan di admision) 
lo tuma luga dia 25 di februari y 4 di 
maart. Ta consehabel pa inscribi mas 
pronto cu ta posibel p’asina bo tin sufi- 
ciente tempo pa prepara y termina e 
beroepstest cu exito! 


Tene na cuenta cu solamente studi- 
ante den examenklas of graduado di 
havo, vwo of mbo nivel 4 por inscribi 
pa e estudio pa maestro di Enseñansa 
Primario. Inscripcion pa e 21+Toets a 
cera dia 10 di october 2022, pues no 
ta posibel mas pa inscribi pa 21+ Toets 
pa aña academico 2023-2024. 


AHATA: 


Ocupacion ta menos cu 2019 pero RevPAR ta miho 


Inscripcion p’e estudio pa maestro di 
Enseñansa Primario di IPA ta cera dia 17 di februari 


Ata bo ultimo oportunidad pa inscribi pa aña academico 2023-2024! 


Diahuebs, 16 Februari 2023 
COMUNIDAD 
20 
AWEMainta 


R 
ecientemente, Minister di Husticia 
y Asuntonan Social Sr. Rocco Tjon, 
a elabora riba algun proyecto hudicial 
cu ta di suma importancia pa Minis- 
terio di Husticia, manera e camara di 
vigilancia y radar. Pa e motibo aki, por 
bisa cu a haci diferente inversionnan 
caba pa cu e proyectonan aki, cual awo 
lo mira un expansion. 


Manera ta conoci, aña pasa a adkiri 
radarnan adicional y a renoba e 
radarkamer. Adicional a percura pa 
sistemanan automatisa pa por haci 
analisisnan mas profundo, cu conse- 
cuentemente por dirigi patruyanan 
mas eficiente elevando e nivel di sigur- 
idad. Ta bay sigui inverti den e proyec- 


tonan aki, pa cual motibo, lo bay bin 
cu un operacion center dentro di poco, 
caminda ekiponan multidisciplinario lo 
bay keda encarga cu e tareanan aki. 


Diaranson mainta, e mandatario a reuni 
cu comandante di Kazerne y Korpschef, 
pa asina sondea e posibilidadnan pa 
un colaboracion cu Kazerne pa cu e 
proyectonan aki. 


Banda di esaki, den cuadro di e land- 
spakket, tin diferente proyecto andando 
cu Kazerne den e caso aki, pa loke ta e 
empleamento di nos Arumillers, como 
tambe pa un “outplacement” mas 
husto pa cu Arumillers, pa nan no cay 
den un bashi despues cu nan termino 


na kazerne yega su final. Durante e 
reunion aki a explora e diferente posib- 
ilidadnan cu tin. Esaki door cu dentro di 
poco lo haya aprobacion pa e siguiente 
fasenan, caminda e proyecto di camara 
y radar lo bay bira uno mucho mas 
grandi, caminda cooperacion di ful e 
cadena ta sumamente necesario. 


Pues, un reunion sumamente posi- 
tivo, caminda dentro di dos siman, nos 
lo sinta bek cu otro pa asina delibera 
cua personal di Kazerne lo por asisti 
cu e proyectonan aki y con por duna 
esaki mas contenido pa asina yega na 
un ekipo multidisciplinario den cual 
Kazerne y Arumil mas specificamente 
lo forma parti di dje. 


Minister Rocco Tjon: 


Lo sigui expande riba proyectonan 
di camara di vigilancia y radar 

E 
siman aki na Den Haag, Hulanda a tuma luga un siman di 
trabou intensivo riba tereno di implementacion di e trat- 
ado Internacional di UNESCO (2003) pa Salbaguardia Patri- 
monio Cultural Intangibel (PCI). E encuentro aki ta conta cu 
participacion di expertonan procedente di tur e teritorion- 
an den Reino Hulandes, esta Aruba, Corsou, Boneiro, Saba, 
Sint Eustatius, Sint Maarten y Hulanda. 
Pa Aruba a participa Ruby Eckmeyer, specialista di cultura 
pa Comision Nacional di UNESCO y Ray-anne Hernandez, 
directora di UNOCA. 
E prome dia e participantenan a haya un introduccion di e 
tratado y a pone enfasis riba entre otro e Lista Representativo 
di PCI di UNESCO. Tambe a haya informacion di e Lista di 
PCI cu ta den necesidad urgente pa salvaguardia y a cera 
conoci cu e Registro di Bon Practicanan. 


A tuma nota di algun nominacion cu a keda aproba pa subi riba 
e lista internacional di PCI di UNESCO, manera e herencia di 
“Gwoka” na Guadeloupe, e tradicion di “Bloemencorso” na 
Hulanda y di un nominacion multi-nacional cu ta e “Nordic 
Clinkerboat Tradition”. 
Puntonan importante cu a bin dilanti ta, cu mester percura 
pa no comercialisa un Herencia Intangibel dimas y tambe 
mester tuma consideracion pa realisa e metanan di SDG’s 
den e practica di e Herencia Intangibe. 
E participantenan a haci un inventario di nan situacion 
actual y nan a presenta un vision pa futuro relaciona cu 
implementacion di e tratado. Tambe a sondea kendenan ta 
e colaboradornan y kico ta envolvimento di e gobiernonan y 
comunidad. 
Lo bay traha un resumen di kico ta e recursonan humano, 
tecnologico y financiero disponibel den tur e teritorionan. 
Hunto e expertonan den Reino Hulandes lo bay formula un 
plan strategico, pa bay traha hunto den e proceso di nomi- 
nacion internacional di elementonan di Herencia Cultural 
Intangibel den Reino. Pa por haci esaki cada pais y islanan 
mester traha prome riba un inventario nacional. Esaki no 
por tuma luga sin e envolvimento di comunidad y entre otro 
lo mester organisa algun consulta nacional. 


Pa por realisa e lista di inventario tur e participantenan por 
conta cu sosten di e Comisionnan Nacional di UNESCO den 
Reino, facilitardonan di UNESCO Regional y Kenniscentrum 
Immaterieel Erfgoed Nederland (KIEN), cu hunto cu minis- 
terio di OCW na Hulanda a organisa e encuentro importante 
aki. 


Siman di trabou riba Tratado Internacional di UNESCO 
pa Salbaguardia Patrimonio Cultural Intangibel 

E 
luna aki ABLE Realty ta cumpliendo 35 aña sirbiendo e 
comunidad Arubano. Nos ta tuma e oportunidad aki pa 
gradici e cantidad grandi di cliente cu a pone nan confiansa 
den e servicio di nos compania pa sea yega na nan propio 
cas of di bende nan propiedad. 


Durante e trayectoria aki ABLE Realty tabata co-desaroy- 
ador pa varios proyecto di vivienda, e.o. Le Mirage, Punto 
di Oro, Watapana Residence y tambe consultante desaroy- 
ador y mercadeo y benta pa e.o. Wayaca Residence, Monte 
Verde Residence y Jewel Residence. Tambe ABLE Realty a 
duna servicio di mercadeo y benta pa varios otro proyecto 
di vivienda local. 


ABLE Realty ta un compania local di famia Lejuez (Family 
business) y no ta depende di un frankisio (franchise) inter- 
nacional pa haci negoshi y ta duna servicio eficiente y efec- 
tivo pa e mercado di Aruba. 
Den e ultimo par di aña, un gerencia hoben a tuma control 
di ABLE Realty y asina a drenta mercado di nos inversionista 


y bishitante internacional pa cu condominio y casnan vaca- 
cional. 


No obstante e temporada cu retonan grandi nos dilanti, ABLE 
Realty cu su gerencia hoben y dinamico, lo sigui brinda su 
servicio di agente negociado, consultorio y alabes lo entama 
proyectonan nobo, interesante y novedoso. 


P 
a medio di e comunicado aki Comision Celebracion 
Dianan Nacional (CCDN) ta informa cu e aña aki un 
biaha mas lo organisa e desfile di gruponan uniforma 
riba Dia di Himno y Bandera dilanti Plaza Libertador Gil- 
berto F. Betico Croes despues di e acto protocolar dia 18 
di maart proximo. 


E desfile aki ta pa duna reconocimento na nos gruponan 
uniforma cu ta traha na bienestar y desaroyo di hobennan 
den nos comunidad manera schouting, gruponan guber- 
namental uniforma, gruponan di deporte uniforma y 
gruponan di baile den trahe folklore. 


Desde awe por registra pa participa via nos E-mail adres 
ccdn@cultura.aw y tene na cuenta cu e ultimo dia pa 
inscribi ta dialuna 27 di februari 2023 pa asina e comision 
por planifica e logista di e desfile corectamente. 


Mester informa cu no ta permiti bestia y tampoco vehi- 
culo di motor den e desfile. Pa dia 17 di maart dia di 
e Manifestacion Cultural riba plaza ta invita clubnan di 
auto clasico/ motorcycle por participa cu nan vehiculo 
den un car/bike show publico dilanti e parkeo dilanti 
Plaza G.F. Betico Croes. 


35 aña di ABLE Realty 


Informacion relaciona cu desfile riba Dia di Himno y Bandera 


Gruponan uniforma cu meta comunitario ta wordo invita pa participa den desfile nacional 

T 
he Hilton Aruba Caribbean Resort & Casino a introdu- 
ci un temporada festivo Tree Of Giving na 2020, como 
un forma pa duna bek na comunidad durante e pandemia. 
Bishitantenan tabata por a contribui na e Tree Of Giving 
situa net den e Aruba Tower Lobby por medio di cumpra un 
poinsettia durante e luna di December. Tur ganashi colecta a 
bay directo na e isla su banco di cuminda Fundacion Pa Nos 
Comunidad, www.fpncaruba.com. 
Siguiendo cu e tradicion tremendo aki pa un di tres aña 
consecutivo, Hilton Aruba tabata contento di por a comparti 
e alegria aki den luna di December ultimo decorando e resort 
cu e Tree Of Giving. 
Recientemente e resort a presenta Gianaika v/d Biezen, 
director di FPNC y su team cu un suma generoso colecta na 
December 2022. Esaki a bin na un total di AWG. 4,361.00. 
Durante e luna, e resort a match bishitantenan su contribu- 
cionnan cu varios dia, pa asina maximalisa e donacionnan 
total cu a wordo colecta. 
Fundacion Pa Nos Comunidad a wordo funda na 2009, inspira 
pa Gandhi su filosofia cu pobresa ta e forma di violencia 
mas pio cu ta existi riba e mundo. E fundacion ta encarga cu 
un banco di cuminda, un banco di paña y tambe muebleria, 


activo cu tur esakinan desde comienso. Nan a hunga un rol 
hopi grandi durante e pandemia ora di distribui un cantidad 
grandi di pakete na mas cu 6000 famia den nos comunidad. 
Nan ta situa na Kibrahacha, na e curason di e isla di Aruba 
y ta actualmente sostene 250 famia, un rebaho di 500 di 
aña pasa. Esaki ta por medio di reduccionnan grandi cu a 
tuma luga den e donacionnan di e isla como tambe prijsnan 
mas halto pa loke ta comestibel pa motibo di inflacion. Pues 
Hilton su donacion a bin net na un bon tempo pa yuda e 
fundacion mantene nan compromiso na e famianan local aki. 
Den imagen por mira miembronan di e resort su gerencia, 
staffers y FPNC su representantenan pa loke tabata e presen- 
tacion di e suma colecta. 


Si bo ta desea di haci un donacion 
monetario na e fundacion: 
Aruba Bank 1000; Banco di Caribe 100 000 500 001 800 
01; Caribbean Mercantile Bank 60001000; RBC Royal Bank 
77000 000 44195025 
Tel.: 588 0002 y 562 4205 
www.fpnc.aw, por bay e website y registra pa ayudo. 
Kvk #S1070 
Persoonsnummer #5026599 


Hilton ta haci un donacion generoso 
na Fundacion Pa Nos Comunidad 

D 
iaranson CEO di Aruba Tour- 
ism Authority (A.T.A.) sra. Ronel- 
la Croes a entrega e “Destination Re- 
silience Award” cu Aruba a ricibi for di 
Caribbean Hotel and Tourism Associ- 
ation (CHTA) na Minister di Turismo y 
Salud Publico sr. Dangui Oduber. Esaki 
ta un reconocimento cu Aruba a haya 
pa tur e trabaonan desplega durante e 
pandemia. Dia 3 di october 2022 ulti- 
mo ta prome biaha den historia cu un 
premio asina a keda otorga. 


E premio a wordo entrega durante un 
ceremonia di entrega di premio na San 
Juan, Puerto Rico como parti di e di 
40 aniversario di CHTA su Caribbean 
Travel Marketplace. 
Aruba a keda reconoci pa e maneho di 
e destino y e programanan di recuper- 
acion cu a wordo implementa pa por 
a ricibi bishitantenan bek despues di 
ceramento di frontera. Aruba a haya 
e reconocimento aki pa e excelente 


manera con Aruba a tuma e miho 
decisionnan y accionnan durante e 
pandemia cu awe a resulta den un di e 
miho recuperacion na mundo. 


E documentacion compila ta mas cu 
claro ilustra hopi otro logro entre otro 
digitalisacion di e plataforma di emigra- 
cion, introduccion di e Aruba Visitors 
Insurance. Un trabou duro y exitoso di 
parti di Aruba, cual A.T.A. tin e honor 
di por a acepta. Esaki ta un merito pa 
ambos sector publico y sector priva cu 
ta traha di cerca pa cu bienestar di nos 
turismo, incluyendo e ekipo completo 
di A.T.A. 


Minister Oduber sigur ta ricibi e plak- 
kaat aki cu un gran honor, e lo sirbi 
como motivacion pa sigui traha duro 
na bienestar di tur hende cu ta biba 
riba nos pida baranca. 
Aruba henter por ta orguyoso di e 
reconocimento aki cu ta duna recono- 
cimento na tur e trabounan y esfuer- 
sonan di Ministerio di Turismo. Minister 
Dangui Oduber ta agradecido pa esaki 
como mandatario. 


D 
ia 26 di januari 2023, a gradua na e Fac- 
ultad di Ley na Universidad di Aruba, 
Rudselyne de Kort. 


El a gradua defendiendo su tesis titula: 
“Eerlijke Concurrentie in Aruba? Een juridisch 
onderzoek naar de rol van de nog in te stellen 
Autoriteit Markt en Consument met betrek- 
king tot concentraties van ondernemingen. ” 


Miembronan di e comision 
di examen tawata: 
mr. dr. Carlos Bollen 
mr. Brechtje Huiskes 
(i.p.v. Prof. mr. dr. Jos Hamers) 
mr. dr. Chun Luk 
Universidad di Aruba ta felicita Rudselyne de 
Kort cu su logro. 


Minister Dangui Oduber: 


CEO di ATA a haci entrega di e “Destination Resilience Award” 


A gradua di Universidad di Aruba, Rudselyne de Kort 

DEN HAAG – Comisario di Rey na Limburg cu tambe ta 
carga e nomber di Gobernador di Limburg Emile Roemer a 
duna Minister Plenipotenciario mr. Ady Thijsen un caluroso 
bon bini na e Provinciehuis na ocasion di un bishita oficial. 
Sr. Roemer a duna minister Thijsen un tour cortico den un 
exposicion permanente na e Provinciehuis como conmemo- 
racion di e firmamento di e Tratado di Maastricht na 1992, 
cu ta e fundeshi di e Union Europeo cu nos conoce awendia. 
Tambe e exposicion ta contene otro aspectonan manera e 
introduccion di e Euro cu tambe a tuma luga na Maastricht 
y di e Brexit. 


Den su oficina e combersacion entre Gobernador Roemer y 
Minister Thijsen a bay riba temanan actual di Aruba cu tin 
similaridad cu Hulanda, cu ta scarsedad di vivienda, “vergri- 
jzing”, scarsedad di trahado y profesionalnan local. Minister 
Thijsen a splica cu meta di su combersacion cu municip- 
ionan (gemeentes) y provincianan na Hulanda ta pa mira 
pa yega na maneranan di cooperacion, den caso di Limburg 
riba e tereno di “entrepreneurship” y enseñansa. Minister 
Thijsen: ‘Mi ta boga entre otro pa mira unda Aruba por haya 
cooperacion riba e tereno di agricultura. Mi ta convenci cu 
Aruba por produci agricultura pa e mercado local y tambe 
pa abastece e hotelnan na Aruba. Mi ta papia cu hopi hoben 
cu ta desea di bay den e ramo di agricultura, pero ta desea 
di ricibi e sosten y conocemento pa ta exitoso den esaki. 
Cu tecnologia innovativo mester por tin productonan cu por 
crece na Aruba. Awor aki casi tur fruta y berdura ta wordo 
importa,’ asina Minister Thijsen a bisa. 


E mandatario a bisa Gobernador Roemer cu e sector 
economico principal di Aruba ta turismo, pero cu esaki ta 
hopi vulnerabel. ‘A consecuencia di Covid y e lockdown, 
Aruba a experencia un temporada sumamente dificil. Nos 
mester diversifica nos economia y esaki a bira un prioridad 
grandi pa Gobierno di Aruba. Na otro banda loke ta un punto 
importante ta cu Aruba tin un experticio grandi riba tereno 
di turismo, cual experticio Aruba por yuda Limburg den dje 
como un provincia cu tambe ta depende hopi di turismo,’ 
segun e mandatario Arubiano. 


Minister Thijsen a bisa cu e ta traha dura pa expande su 
network pafo di Den Haag. Banda di e municipionan y 
provincianan, tambe e ta hiba combersacion cu entre otro 
organisacionnan di empresa manera MKB Nederland, cu 
hogeschool y universidadnan. Tocante esaki Gobernador 
Roemer a conseha minister Thijsen pa bishita e bolsa di 
arte TEFAF cu ta tuma luga tur aña den luna di maart na 
Maastricht pa akinan topa y papia cu personanan clave den 
sociedad di Hulanda. Tambe sr. Roemer a conseha e manda- 
tario pa tuma contacto cu Greenport campus na Venlo y 


eventual tambe cu Chemelot campus na Sittard cu ta mas 
specialisa riba e industria petrochemico. Esaki relaciona 
cu plannan pa cu e refineria na San Nicolas. ‘Pa stimula y 
desaroya “entrepreneurship” entre hobennan na Aruba of 
hobennan Arubiano bibando na Hulanda, lo mester mira na 
maneranan pa bin cu intercambio cu scolnan MBO y HBO of 
tambe Universidad,’ asina Emiel Roemer a bisa. 


Finalmente Minister Thijsen a gradici Gobernador Roemer pa 
e hospitalidad y e combersacion ameno. Despues a sigui un 
intercambio di regalo como recuerdo di e bishita di minister 
Ady Thijsen na Gobernador Emile Roemer di Limburg. 


Potretnan cortesia di Arubahuis 


Un caluroso recepcion pa minister Thijsen door di Gobernador di Limburg 

WILLEMSTAD – Corte Superior a rechasa demanda di 
Hospital Advent diamars den apelacion contra pais Corsou. 
E tarifanan di cuido pa pashentnan di SVB cu Hospital 
Advent por declara for di aña 2001 no a keda adapta na 
subida di gastonan cu e consecuencianan financiero teribel 
pa Hospital Advent. Riba demanda di Hospital Advent corte 
di prome instancia a husga cu Pais Corsou a actua fuera di 
lei dor di mantene e tarifanan ey sin adaptacion, en cambio 
pa SEHOS/ CMC si a subi e tarifanan den pasado. 


Corte den su veredicto a aproba Nafl. 4.000.000,— como 
consecuencia di e actuacion ilegal menciona. Pero, Corte 
Superior diamars a yega na un otro decision y a rechasa 
e demanda di Hospital Advent. E comparacion cu SEHOS/ 
CMC no ta cuadra cu ambos hospital. 


Tambe ta conta cu institucion di cuido di salu na Corsou y 
e escohonan den tal caso ta competencia di gobernacion di 
pais y ta keda dicidi durante toma di decision politico. Corte 
en principio no por mete den esey. Un excepcion talbes si 
cuido di salu na Corsou dor di mantencion di e tarifanan 
di cuido conduci na un nivel inaceptabelmente abou pa 
Hospital Advent. Esey ainda no ta e caso. 


DEN HAAG/WILLEMSTAD – E siman aki ta cuminsa e 
preparacionnan pa e combersacionnan gubernamental 
tocante e condicionnan bou di cua ta prolonga e fiansanan 
di corona na Corsou, Aruba y Sint Maarten. E fiansanan ta 
termina dia 10 di october. E ministerio di Asuntonan Interior 
y Relacionnan di Reino ta confirma cu ta trata di comber- 
sacionnan bilateral. Esaki ta nifica cu e resultadonan final 
dje negociacionnan, por diferencia pa pais. 


Tur pais ta boga pa por lo menos logra parcialmente gracia 
pa e fiansa y pa e restante dje debe, haya un temporada 
mas largo, contra di un interes abou. Corsou ta probecha dje 
combersacionnan pa logra cu Hulanda ta refinancia e debe 
di estado completamente, pa di e manera aki baha e peso di 
interes riba tur e fiansanan cu tin ainda. 
Minister di Finansa, Javier Silvania ta referi na un cita cu e 
tin cu secretario di estado Van Huffelen. 


Hopi interesante ta bira e combersacionnan cu Aruba. 
Hulanda ta confirma cu ainda no tin un acuerdo tocante di e 
Ley di Reino encuanto supervision financiero di Aruba. Sin e 
acuerdo aki ta yega fin na e supervision dor di e Colegio di 
supervision financiero di Aruba. 


Apesar cu gabinete Wever-Croes, te ainda a sali bon for dje 
negociacionnan cu Den Haag, no ta parce cu ta posibel, pa 
cera un acuerdo tocante dje fiansanan di corona. 


Corte Superior a rechasa demanda di Hospital 
Advent diamars den apelacion contra pais Corsou 


Deliberacionnan tocante 
fiansanan di corona ta cuminsa 

Fortaleza Pa Famia 


DEN Lucas 21 : 33 Hesus ta bisa cielo y tera lo pasa ma Mi palabra lo no pasa. Mirando locual ta pasando mundialmente, 
con e palabra di Dios ta cumpliendo, nos por pidi tur hende pa haci oracion y mas cu tur cos pa nan tin Cristo Hesus na 
prome luga den nan bida. 


Cosnan ta cambiando di un forma cu hende no ta comprende, enbes di nos bay dilanti nos ta bay hopi atras moralmente, 
ya tur sorto di maldad ta tuma luga abiertamente, y laga nos no spanta cu ainda falta mas bagamunderia pa tuma luga. 


Ya no ta tempo mas pa abo ni bo famia sali cas mainta sin haci oracion, y purba tambe di tin oracion tur anochi hunto 
cu bo famia na cas. Ta biniendo un gran decepcion den locual ta educacion cu mucha ta haya na cas y enseñansa cu e 
ta haya na scol, pasobra nan a cuminsa contradeci otro den hopi pais aki na mundo, y e ta biniendo den nos direccion. 


Na Hulanda mucha nan for di chikito apenas 9 aña ta haya les tocante sexualidad di hende di mesun sexo, cual ta 
causando hopi drama den famia. 


Pasobra muchanan ta bini for di scol y puntra mayor kico ta sex, y mayor ta splica nan cu sex ta bini door di amor entre 
un homber y un muhe y e mucha ta contesta, cu esey no ta locual e maestra a splica, pasobra maestra a splica cu tur 
sorto di sex por tuma luga. Esey ta nifica cu muchanan ta wordo doctrina den inmoralidad for di chikito. 


Ta cambionan grandi ta tumando luga riba e mundo aki pa asina e ministerio di inikidad por manifesta na su antoho, 
(2 Thesalonisensenan 2:1-12) pasobra diariamente maldad ta wordo aproba, y inmoralidad ta creciendo. 


P’esey e bida di oracion ta importante pa henter nos famia. 


Nos por spera mas temblor, manera a pasa na Turkia y Syria, pasobra e ta para skirbi (Mateo 24:7). 


E palabra di Dios ta siña nos cu inikidad lo aumenta grandemente, y amor di hende lo fria y esun cu persevera te na fin, 
esey lo ta salba (Mateo 24:11-13). 


Inikidad lo aumenta, pasobra hende a bira mas stimado di nan mes cu stimado di Dios, hende lo apoya maldad mas cu 
bondad, y mas cu tur cos hende ta chercha Dios y enbes di respeta Dios ta haci politica cu locual ta sagrado. 


Den e tempo cu nos ta biba aki ta facil pa hende wordo distrai y desvia for di caminda di Dios, pasobra hopi ta wak cosnan 
temporal cu e mundo ta ofrece, y lubida locual ta eterno. 


Nos tin di prepara nos mes, pasobra nos ta bay wordo persigui pa motibo di e nomber di Hesus Cristo, pa motibo di para 
firme pa Su palabra, pasobra hopi lo trompica y lo entrega otro. 


E sistema di mundo kier kita e autoridad di mayor for di riba e yiu, y asina aproba libertinahe, cu tur consecuencia cu e 
por tin, pasobra ora mayor no por coregi nan yiu, esey lo trece gran division den famia. 


Den un palabra bisa, destrui e nucleo familiar cual ta e plan di e diabel, pasobra e a bini pa horta, mata y destrui (Juan 
10:10). 


Ma sea alerta tur ora bay,haciendo oracion pa boso por tin forsa y scapa di tur e cosnan aki cu ta bay tuma luga y pa para 
dilanti di e Yiu di hende (Lucas 21:36). 


Solamente arepentimento, misericordia y compasion di Dios lo por yuda nos scapa di maldad cu ta na caminda. 


Sinceramente, Pastor Marcel Balootje 


Laga nos prepara den oracion, tempo duro ta na caminda 


Diahuebs, 16 Februari 2023 
OBITUARIO 
28 
AWEMainta 


“Señor ta mi wardador, pues mi n’ tin 
falta di nada.” 


Psalm 23:1 


“Laga mi musica sigui alegra boso 
curason.” 


Cu inmenso tristeza den nos curason, 
pero conforme cu boluntad di Dios, 
nos ta anuncia fayecimento 
cristianamente di: 


Sra. Candelaria Riselia 
Gomez-Tromp 
Mihor conoci como “Candita of Cande” 
*02-02-1929 - †11-02-2023 
Na nomber di su: 
Esposo: 
†Felipe B. Tromp 
Yiunan: 
Junior y Annelien Diaz-Tromp 
†Gina 
Milton 


Nieto(a)nan: 
Canilia Geerman 
Anrick Tromp 
Anneriza Tromp 


Rumannan: 
†Nila Gomez-de Cuba y famia 
†Magdalena Gomez-Labega y famia 
†Efraim Gomez y famia 
Iris Gomez-Waincier y famia 
Delwin Gomez y famia 
Iraida Gomez-Levine y famia 
†Diego Gomez 
Eric Gomez y famia 
Jerry Gomez y famia 


Ayudantenan: 
Georgina Nunez 
Ermelinda del Valle 


Demas famia: 
Tromp, Diaz, Gomez, de Cuba, Labega, 
Waincier, Kuiperi, Levine, de Lange, 
Falconi, Booi, Croes, Lacle, Jacobs, 
Dijkhoff, Flanegin, Geerman 


Nos kier a pidi nos disculpa si nos 
por a lubida un of otro famia den es 
momentonan di gran tristesa. 


Acto di entiero lo tuma lugar diabierna 
17 di februari 2023, di 9’or pa 11’or 
di mainta na Misa Pro Catedral San 
Francisco na Oranjestad, despues 
saliendo pa Santana Catolico na Playa. 


Disculpa nos pero despues di misa nos 
no por ricibi bishita di condolencia na 
cas. 


Juan 16:22 
Tambien ustedes ahora estan tristes, 
pero yo los volvere a ver y tendran una 
alegría que nadie les podra quitar. 


En memoria de nuestra siempre 
amada madre 


Caridad de 
los Santos Ozuna 
nacio julio 19-1940 - 
falleció febrero 11-2023 


En nombre de sus hijos: 
Jesus Daniel Arias de los santos y 
esposa Daisy 
Leonardo borges de los santos 
Belgica mercedes borges(Zapata) y 
esposo Edwin Zapata 
Rolando borges de los santos y esposa 
Candy Borges 


Padre de sus hijos: 
(Juan Borges) 


Nietos y Nietas: 
Rolando Daniel, Jefferson, Anais, 
Raudy, 
Randy, Joshua, Rolandy, Rocheldy, 
Rochanellys, Nashly. 


Hermanos en Santo Domingo: 
Danilo de los Santos Ozuna 
Jesus domingo de los santos Ozuna 
Aladino de los santos Ozuna 


Amigos y demás familias: 
Zapata, Borges,Gonzalez,Gross,muñoz, 
Galan,Garcia,Reynoso, Vargas. 
Mejores amigos, Estela oliver, Miguel 
Zievinger, Maritza Herrera, Noraida, 
Candy,Raysa,Mildred,Rigoberto y 
yanirys Galan. 


Te invitamos al acto de despedida que 
sera el jueves 16 de febrero 2023 de 
2pm a 4pm en Aurora Funeral Home. 


Sra Caridad sera cremado en seno 
familiar. 


Nuestras mas sinceras disculpas si por 
este dolor hemos olvidado alguna 
persona importante para ella. 


Paz a sus restos 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


A fallece inesperadamente : 
Angel C. Girón 
Mihor conoci como: “Shorry” 
*02-10-1953 - †12-02-2023 


Na nomber di su: 
Majornan: 
†Silverio y †Juana Giron-Velasquez 


Casa: 
Raquel Ines Giron-Molina 


Yiunan: 
Lisette Giron y Elton Heyliger y famia 
Angelina Giron y Billy Christina y famia 


Yiu di Criansa: 
Luis David Gutierrez 


Rumannan: 
†Selvia y Walter Escalona y famia 
†Dominga Margarita Giron y Roberto Orman 
Maria Giron y famia 
Irena y †Maximo Werleman y famia 
Jose y Mary Giron-v/d Biezem y famia 
Juan y Madeline Giron-Kelkboom y famia 
Pilar y Nicolaas Rasmijn-Giron 


Nieto y nietanan: 
Mayron Giel, Angelainy Cristina, Gileanny 
Cristina, Billy-Jay Cristina 


Suegra: Vera Guzman 


Suegro: †Eriverto Molina 


Mama di su yiunan: 
Lourdes Webb y famia 
Jeanette Geerman-Harms y famia 


Swa y cuñanan, Sobrina y sobrinonan, Comer y 
compernan 


Mihor amigo(a)nan: 
†Hector Hasham y Candy y famia 
Jani Donata y famia 
Ray 
Mari Ortiz y famia 


Ex integrante nan di La Selecta y Black Daimond 


Bisiñanan (Mescos ruman)di henter Complex di 
F.C.C.A 


Demas famia: 
Giron, Molina, Webb, Heyliger, Cristina, de 
Cuba, Geerman, Wever, Giel, Arends, Saladin, 
Helder, Farro, Rijke, Meija, Ras, Quevas, 
Adamus, Boekhoudt, Winklaar, Dubero, Ortiz, 
Panneflek, Peña, Antonette, Rafael, Hernandez, 
Maduro, Escalona, Orman, Violenus, Werleman, 
v/d Biezem, Kelkboom, Rasmijn, Cambero, 
Velasquez, Voz, Brito, Martijn, Martha, Dirksz, 
Tromp, Maduro, Gomez, Lacle, Sierra, Ruiz y 
Rincones. 


Nos kier a pidi nos disculpa si nos por a lubida 
un of otro famia den es momentonan di gran 
tristesa. 


Ta invita pa acto di entiero cual lo tuma lugar 
na Aurora Funeral Home Diabierna 17 di februari 
2023 di 2’or pa 4’or di atardi y despues lo sali bai 
pa Santana Catolico na Noord. 

Visit our Website 
www.awemainta.com 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Jacinto Demetrio 
Geerman 
*22-12-1936 - †13-02-2023 


Acto di entiero lo wordo 
anuncia despues. 


Ma nos patria ta den cielo; fo’i djei 
nos ta warda nos Salbador, Señor 
Hesu-Cristo bini! 
Flp. 4:20 


Cu profundo tristesa 
den nos curason, pero agredecido 
cu Señor pa locual el a significa 
pa nos, nos ta anuncia 
fayecimento di: 


Silvio Antonio Nadall 
*11 di januari 1945- †9-2-2023 


Na nomber di 
Su mayornan: 
†George Ethan Nadall 
†Electa Nadall de Castro 


Esposa: 
Guillermila Nadall-Kock 


Yiunan: 
Jacqueline Nadall y famia 
Geomar Nadall, Farrah y famia 
Geraldine Nadall 


Nietonan: 
Allan Maduro y famia 
†Yerlin Mendieta- Nadall 
Leiah Nadall “Cocha pechocha” 


Rumannan: 
†Rafael Nadall y famia 
†Estanislao “Laito”, Nadall y famia 
† Georgina “Joja” Nadall y famia 
†Benita Modderman y famia 
†Mercedes Peterson y famia 
†Mariana Nadall 
†Lourdes van der Vet y famia 
†Miguel Nadall y famia 
Silvia Donk y famia 
George Nadall y famia 
†Victor “Beatle” Nadall y famia 
Jose Nadall y famia 


Suegro y suegra: 
†Mai y Dionisia Kock-Dijkhoff 


Sua- y cuñanan: 
Marjorie, Tinchi Vrolijk y famia 
†Hubert Kock 
Maickel, Lourdes Kock y famia 
Swinda, Juan Arcaya y famia 
Griselda, †Hubert Vrolijk y famia 
†Irvin, Shahaira Kock y famia 


Ihanan, sobrino- y sobrinanan, 
primo- y primanan, comer- y 
compernan. 


Bon amigonan: 
Mucho hopi pa menciona. 


Amigonan manera ruman: 
Edgard Croes y famia, Erick Rasmijn 
y famia. 


Amigonan di: 
Garashi Nadall, Caya 
Grandi Service Station, Van 
Leeuwenhoekstraat 8, Coro La 
Escala y Djiespie’s Place, Garashi 
Horse. 


Famia: 
Nadall, Kock, Roos, Maduro, 
Mendieta, Fondeur, Modderman, 
Peterson, van der Vet, Donk, 
Velazquez, Vrolijk, Feliciana, 
Arcaya, Winklaar, De Haseth, 
Rasmijn, Clement, Croes, Lopez, 
Bregita, Rosa, Richardson, 
Kelkboom, Famia Muller na Corsou 


Dokter di cas: 
Alvarez-Quezada 


Acto di entiero lo tuma luga 
diahuebs, 16 di februari 2023. 
Restonan mortal di Silvio lo reposa 
di 1or pa 4or di atardi na Pro 
Cathedral San Fransisco (Misa di 
Playa). 


Despues lo hiba nos defunto 
stima na su ultimo luga di 
sosiego, na Santana Catolico na 
Paradera. Nos ta pidi disculpa si 
den nos momento di tristesa nos 
por a lubida di menciona algun 
nomber. 


Den nos curason te eternidad. 


D 
ialuna 20 di februari 2023 e ofici- 
nanan di Departamento di Adua- 
na lo ta cera en conexion cu dia oficial 
di Fiesta/Conmemoracion, esta dialuna 
despues di carnaval grandi. Tur servicio 
pa clientenan y publico en general lo re- 
anuda riba diamars 21 di februari desde 
7.30or di mainta. 


Departamento di Aduana ta pidi comp- 
rension y cooperacion di su clientenan 
y ta desea comunidad di Aruba feliz 
dianan di Carnaval 69. 


Departamento di 
Aduana ta cera 
riba dialuna 
20 di februari 


